Azəristan ölkəsi (kitab)
Azəristan ölkəsi (lit. "Azerstano šalis") — Litva yazıçısı Vintsas Krevenin hekayələr kitabı. Azərbaycan mədəniyyətinin, milli-mənəvi dəyərlərinin, ədəbiyyatı və tarixinin, məişəti və təbiətinin tədqiqatçısı Vintsas Kreve XX əsr Litva ədəbiyyatının məşhur klassiklərindən biridir. Onun həyat və yaradıcılığının on bir ilə yaxın dövrü (1909–1920) sıx şəkildə Azərbaycanla bağlı olub və həmin illər yaradıcılığının ən məhsuldar dövrü hesab olunur. O, bir müəllim kimi, Abdulla Şaiq və Azərbaycanda bir çox yazıçı, jurnalist, həkim, iqtisadçı, alim-pedaqoq, ictimai xadim kimi tanınan azərbaycanlı şagird və tələbələrin mütərəqqi dünyagörüşlərinin formalaşmasında, ədəbi-estetik və elmi-nəzəri baxışlarının düzgün istiqamətdə təşəkkül tapmasında böyük rol oynayıb.